[{"text_idx": "#000000", "text": "Fine5 Tantsuteater osales Jeruusalemma Rahvusvahelisel Tantsuna\u0308dalal"}, {"text_idx": "#000001", "text": "PealehtAktuaalneFine5 Tantsuteater osales Jeruusalemma Rahvusvahelisel Tantsuna\u0308dalal"}, {"text_idx": "#000002", "text": "2019 aasta lo\u0303ppes Fine5 Tantsuteatrile eduka etendusega \u201cGenerations\u201d rahvusvahelisel festivalil Jeruusalemmas. Lisaks o\u0303nnestus meil vaadata 6 festivali lavastust ja \"immutada\" endasse Jeruusalemma ajaloolist pa\u0308randit. Ta\u0308name so\u0303idu toetamise eest Kultuurkapitali ja abi eest Eesti saatkonda Tel Avivis!"}, {"text_idx": "#000003", "text": "Festivali korraldaja ja toimumise koht Machol Shalem tantsumaja on toetanud ja edendanud Jeruusalemma so\u0303ltumatute tantsukunstnike loomingut juba 17 aastat. MASH on loodud eesma\u0308rgiga arendada Jeruusalemma kultuuritegevusi kaasaegse iseseisva tantsu valdkonnas kui professionaalse rahvusvahelise kultuuriruumi osana. MASH on Jeruusalemma ainus tantsukeskus ja u\u0308ks kuuest Iisraeli kultuuriministeeriumi poolt ametlikult tunnustatud tantsukeskusest. Tantsu na\u0308hakse kui vahendit, mis aitab ta\u0308ita lu\u0308nki linna mitmekultuurilise elanikkonna sidumiseks ja to\u0308o\u0308vahendit sotsiaalvaldkonnas. MASH-i toetavad kultuuriamet, Jeruusalemma omavalitsus, Jeruusalemma fond, va\u0308lisministeerium ja mitmed va\u0308lisriikide saatkonnad. Keskuses to\u0308o\u0308tab ligi 38 Jeruusalemma tantsukunstnikku ning seitse religioosset ja ultraortodoksset tantsutruppi."}, {"text_idx": "#000004", "text": "6.-19.detsembril toimunud Jeruusalemma rahvusvaheline tantsuna\u0308dal toimus seekord kaheksandat korda. Festival tutvustas publikule olemasolevaid to\u0308id ja uut rahvusvahelist loomingut, sealhulgas koosto\u0308id tantsukeskuste ja festivalidega kogu maailmast. Iisraeli so\u0303ltumatud kunstnikud esitlesid kammerteoseid, mis ku\u0308sitlevad, kuidas mo\u0303testada ruumis liikuvaid kehasid ja seda kunstivormi. Esimest korda vo\u0303o\u0303rustati ka pikemat residentuuri, mille raames Iisraeli so\u0303ltumatud kunstnikud esitasid ideid uuteks uurimisto\u0308o\u0308deks residentuuriprogrammidesse va\u0308lismaal."}, {"text_idx": "#000006", "text": "Festivalil esitletud koosto\u0308o\u0308lavastused: Avidan Ben Giati ja Leedu Art Printing House koosto\u0308o\u0308lavastus; \u200b\u200bBodytalk ja Between Heaven and Earth koosto\u0308o\u0308lavastus; Stav Marini&Neta Weiner ja Fine5 Tantsuteatri koosto\u0308o\u0308lavastus. Programmi raames toimus ka loovkirjutamise kursus noorte kirjanike, ajakirjanike ja kunstnike jaoks. Osalejad kohtusid ja intervjueerisid rahvusvahelisel tantsuna\u0308dal esinevaid va\u0308lisku\u0308lalisi ja kunstnikke, vaatasid etendusi, kirjutasid iga pa\u0308ev muljeid ja kommentaare, mis postitatakse programmi jaoks loodud spetsiaalsele veebisaidile."}, {"text_idx": "#000007", "text": "Jeruusalemma rahvusvahelise tantsuna\u0308dala eesma\u0308rk on tutvustada Jeruusalemma kui rahvusvahelist tantsuruumi ja tuua kvaliteetset, kaasaegset Iisraeli kultuuri ko\u0303ige prestiiz\u030csematele rahvusvahelistele tantsufestivalidele kogu maailmas. Tantsuna\u0308dalat toetavad va\u0308lisministeerium, Jeruusalemma omavalitsus, kultuuriministeerium, Ellen Lippman ja Steve \u201cRosy\u201d Rosenberg, Nathan Cummings Foundation ja va\u0308lisriikide saatkonnad."}]